**Ministru kabineta noteikumu projekta “Grozījumi Ministru kabineta 2018. gada 4. septembra noteikumos Nr. 562 „Darbības programmas „Izaugsme un nodarbinātība” 2.10. prioritārā virziena „Tehniskā palīdzība „Eiropas Sociālā fonda atbalsts Kohēzijas politikas fondu ieviešanai un vadībai””, 2.11. prioritārā virziena „Tehniskā palīdzība „Eiropas Reģionālās attīstības fonda atbalsts Kohēzijas politikas fondu ieviešanai un vadībai”” un 2.12. prioritārā virziena „Tehniskā palīdzība „Kohēzijas fonda atbalsts Kohēzijas politikas fondu ieviešanai un vadībai”” projektu iesniegumu atlases otrās kārtas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Nav nepieciešams atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktam.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK noteikumu projekts “Grozījumi Ministru kabineta 2018. gada 4. septembra noteikumos Nr. 562 „Darbības programmas „Izaugsme un nodarbinātība” 2.10. prioritārā virziena „Tehniskā palīdzība „Eiropas Sociālā fonda atbalsts Kohēzijas politikas fondu ieviešanai un vadībai””, 2.11. prioritārā virziena „Tehniskā palīdzība „Eiropas Reģionālās attīstības fonda atbalsts Kohēzijas politikas fondu ieviešanai un vadībai”” un 2.12. prioritārā virziena „Tehniskā palīdzība „Kohēzijas fonda atbalsts Kohēzijas politikas fondu ieviešanai un vadībai”” projektu iesniegumu atlases otrās kārtas noteikumi”” (turpmāk – noteikumu projekts) izstrādāts pēc Finanšu ministrijas iniciatīvas, lai nodrošinātu nepieciešamā finansējuma nodrošinājumu tehniskās palīdzības (turpmāk – TP) projektu īstenošanai līdz 2021. gada 31. decembrim. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019. gada 31. janvārī noslēdzās TP pirmās kārtas specifisko atbalsta mērķu īstenošana. 2020. gada 27. martā stājās spēkā grozījumi TP pirmās kārtas MK noteikumos,[[1]](#footnote-1) ar kuriem tika veikti tehniski precizējumi pieejamā finansējuma apmēram atbilstoši faktiski izlietotajam līdzekļiem TP projektos laika posmā no 2015. gada 1. janvāra līdz 2019. gada 31. decembrim.Neizmantotais finansējums TP pirmās kārtas ietvaros tiks pārdalīts otrās kārtas sekmīgai īstenošanai laika posmam no 2019. gada līdz 2021. gadam.Izstrādājot otrās kārtas MK noteikumus,[[2]](#footnote-2) vairāki TP finansējuma saņēmēji informēja, ka sākotnēji piešķirtais finansējuma apjoms TP projektu īstenošanā līdz 2021. gada 31. decembrim ir nepietiekams un tā ietvaros nav iespējams īstenot institūciju funkcijas pilnā apmērā.Lai nodrošinātu TP finansējuma saņēmējiem pietiekamu finansējumu projektu īstenošanai Finanšu ministrija kā Eiropas Savienības struktūrfondu un Kohēzijas fonda (turpmāk – ES fondi) vadošā iestāde (turpmāk – vadošā iestāde) līdz 2020. gada maijam izvērtēja ES fondu administrēšanā iesaistīto iestāžu veiktās izmaksas TP projektu ietvaros, kad bija pieejama informācija par TP veiktajiem izdevumiem 2019. gada visos ceturkšņos. Analizējot TP projektu finansējuma izlietojumu 2019. gadā, vadošā iestāde aicināja visus TP finansējuma saņēmējus apzināt nepieciešamos pasākumus, kam šobrīd trūkst finansējums, tādējādi nodrošinot projekta ietvaros plānoto darbību un mērķu pilnvērtīgu izpildi.Izvērtējot TP finansējuma saņēmēju sniegto informāciju par TP projektu statusu, tika secināts, ka vairākiem TP projektiem pieejamais finansējums ir nepietiekams projekta pabeigšanai līdz 2021. gada 31. decembrim, tāpēc, lai nodrošinātu uzsākto projektu pēctecīgu ieviešanu un to mērķu sasniegšanu, ir savlaicīgi jāveic TP līdzekļu pārdale no TP pirmās kārtas neizmantotā finansējuma.Ministru kabineta noteikumu projekts paredz:1. precizēt MK noteikumu 6. punktu attiecībā uz TP otrai kārtai pieejamo finansējumu laika posmam no 2019. gada 1. janvāra līdz 2021. gada 31. decembrim.2. Papildināt MK noteikumus ar jaunu 6.1 punktu, nosakot kopējo finansējuma rezervi.3. Papildināt MK noteikumus ar jaunu 7.1 punktu TP finansējuma saņēmējiem iespēju nepieciešamības gadījumā pretendēt uz rezerves pārdali nākotnē.4. Papildināt MK noteikumus ar jaunu 20.7.3. un 21.6.4. apakšpunktu, lai nodrošinātu Kohēzijas politikas fondu vadības informācijas sistēmas (turpmāk - KPVIS) funkcionalitātes izstrādi, lai jau no 2021.gada varētu nodrošināt jaunā ES fondu 2021.-2027.gada plānošana perioda projektu iesniegumu iesniegšanu un vērtēšanu KPVIS sistēmā.5. Precizēt MK noteikumu pielikumu, kas nosaka TP projektu iesniegumu atlases otrajai kārtai maksimāli pieejamo finansējuma apmēru laikaposmam no 2019. gada 1. janvāra līdz 2021. gada 31. decembrim.6. Precizēt MK noteikumu 17.1. apakšpunktu un 55. punktu, aizstājot vadošās iestādes apstiprināto ES fondu darbības programmas ikgadējo komunikācijas plānu ar komunikācijas aktivitāšu iepirkumu plānu, ņemot vērā to, ka katras atbildīgās iestādes komunikācijas aktivitātes jau tiek noteiktas TP ietvaros, savukārt komunikācijas plāns, kurā aktivitātes tiek plānotas gada ietvaros ir darba dokuments un tā pamatmērķis ir komunikācijas aktivitāšu salāgošana starp iestādēm. Vienlaicīgi plāna un tā ik ceturkšņa grozījumu saskaņošana vadošajai iestādei ir administratīvais slogs, jo paralēli ES fondu atbildīgās iestādes gatavo plānoto komunikācijas aktivitāšu iepirkumu plānu, kurā tiek atrunātas komunikācijas plānā esošās aktivitātes un tas tiek skaņots ar Centrālo finanšu līgumu aģentūru kā ES fondu sadarbības iestādi.  |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Labklājības ministrija (turpmāk – LM), Vides aizsardzības un reģionālās attīstības ministrija (turpmāk – VARAM), Satiksmes ministrija, Ekonomikas ministrija (turpmāk – EM), Tieslietu ministrija, Centrālā finanšu un līgumu aģentūra kā finansējuma saņēmējs (turpmāk – CFLA) un Veselības ministrija. |
| 4. | Cita informācija | Izstrādājot MK noteikumu grozījumu projektu, no TP finansējuma saņēmējiem tika saņemti priekšlikumi TP finansējuma palielināšanai galvenokārt atlīdzībai un citām funkcijām saistībā ar ES fondu uzraudzību un administrēšanu. Specifiskais atbalsta mērķis 10.1.2. ”Paaugstināt informētību par Kohēzijas politikas fondiem, sniedzot atbalstu informācijas un komunikācijas pasākumiem” (turpmāk – SAM 10.1.2.).Komunikācijas un publicitātes pasākumi bez apstiprināšanas komunikācijas plānā nevar tikt īstenoti un segti no ES fondu TP līdzekļiem.Pamatojoties uz informācijas analīzi, kā arī, izvērtējot iesniegto argumentāciju, papildu finansējums **SAM 10.1.2. piešķirts 122 200 EUR apmērā:**1. EM - piešķirts papildu finansējums 56 000 EUR apmērā, tādejādi nodrošinot pilnvērtīgu komunikācijas pasākumu īstenošanu saskaņā ar EM plānoto pasākumu plānu – nodrošināt informācijas pieejamību sabiedrībai par ES fondu plānošanas perioda specifiskajiem atbalsta mērķiem un to pasākumiem EM kompetencē.2. LM - piešķirts papildu finansējums 13 000 EUR apmērā, tādejādi nodrošinot pilnvērtīgu komunikācijas pasākumu par ES fondiem organizēšanu, veicinot un nodrošinot atklātību par ES fondu administrēšanu, nodrošinot sabiedrības informētību un izpratni par ES fondu ieguldījumu labklājības nozares attīstībā un sabiedriskā labuma radīšanā, t.sk. sabiedriskās domas pētījuma nodrošināšanai. 3. VARAM - piešķirts papildu finansējums 53 200 EUR apmērā, tādejādi nodrošinot informatīvo kampaņu organizēšanu u.c. publisku forumu organizēšanu potenciālajiem finansējuma saņēmējiem.Papildus plānots gatavot informatīvos materiālus (infografikas) par plānotajiem ES fondu 2021. – 2027.gada plānošanas perioda ieguldījumiem, rezultātiem un intervenci teritorijās, vides aizsardzības, reģionālās attīstības un IKT jomās. Papildus plānotas kampaņas vides izglītības apziņas veidošanai un veicināšanai un citi informatīvu materiālu publicēšanas pasākumi.Specifiskais atbalsta mērķis 10.1.3. “Atbalstīt un uzlabot Kohēzijas politikas fondu ieviešanu, uzraudzību, kontroli, revīziju, horizontālās politikas principu koordinēšanu un pilnveidot e-Kohēziju” (turpmāk – SAM 10.1.3.).Pamatojoties uz informācijas analīzi, kā, izvērtējot iesniegto argumentāciju, papildu finansējums **SAM 10.1.3. piešķirts   2 562 600 EUR apmērā:**1. CFLA – piešķirts papildu finansējums 2 479 000 EUR apmērā. Atbilstoši sākotnējiem aprēķiniem, iesniedzot projektu iesniegumu, un esošajiem aprēķiniem, projektā piešķirtais finansējums nav pietiekams, lai nosegtu projektā atbalstāmās darbības projektu administrēšanas un uzraudzības funkcijas un nepieciešamos cilvēkresursus, t.sk. ES fondu vadības informācijas sistēmas ieviešanas un sasaistes nodrošināšanas izdevumus.2. Finanšu ministrija kā revīzijas iestāde – piešķirts papildu finansējums 56 000 EUR apmērā, lai nodrošinātu ES fondu revīziju tādā apjomā un kvalitātē, kas sniedz pārliecību Eiropas Komisijai par ES fondu ieguldījumu efektīvu un mērķtiecīgu apguvi un pamatojoties uz veikto revīziju rezultātiem, spēju sniegt Eiropas Savienības sabiedrībai, tajā skaitā Latvijas iedzīvotājiem, un Eiropas Komisijai neatkarīgu un objektīvu vērtējumu par ES fondu izveidotās vadības un kontroles sistēmas darbības efektivitāti un izdevumu deklarācijās iekļauto darījumu likumību un pareizību. LM - piešķirts papildu finansējums 27 600 EUR apmērā, lai nodrošinātu par horizontālā principa “Vienlīdzīgas iespējas” koordinēšanu atbildīgajai institūcijai normatīvajos aktos noteikto pienākumu izpildi līdz 2021. gadam. Specifiskais atbalsta mērķis 11.1.1. “Atbalstīt un pilnveidot Kohēzijas politikas fondu plānošanu, ieviešanu, uzraudzību un kontroli” (turpmāk – SAM 11.1.1.).Pamatojoties uz informācijas analīzi, kā arī, izvērtējot iesniegto argumentāciju, papildu finansējums **SAM 11.1.1. piešķirts 1 076 589 EUR apmērā:**1. CFLA – piešķirts papildu finansējums 400 000 EUR apmērā. Atbilstoši sākotnējiem aprēķiniem, iesniedzot projektu iesniegumu, un esošajiem aprēķiniem, projektā piešķirtais finansējums nav pietiekams, lai nosegtu projektā atbalstāmās darbības projektu administrēšanas un uzraudzības funkcijas un nepieciešamos cilvēkresursus.2. LM – piešķirts papildu finansējums 156 000 EUR apmērā, lai nodrošinātu trīs papildu amata vietu finansēšanu. Ņemot vērā darba apjoma pieaugumu un analizējot darbinieku praktiski veicamo pienākumu apjomu, secināts, ka LM kā atbildīgās iestādes funkciju pilnvērtīgai veikšanai nepieciešamas trīs pilnas slodzes (amata vietas).3. Veselības ministrija - piešķirts papildu finansējums 319 730 EUR apmērā, lai nodrošinātu sekmīgu un kvalitatīvu projekta īstenošanu līdz 2021. gada 31. decembrim, nodrošinot funkciju izpildi plānotajā apjomā.4. Tieslietu ministrija - piešķirts papildu finansējums 46 119 EUR apmērā, lai nosegtu projektā atbalstāmās darbības projektu administrēšanas funkcijas un nepieciešamos cilvēkresursus.5. Satiksmes ministrija - piešķirts papildu finansējums 154 740 EUR apmērā, lai novērstu ilggadēju un profesionālu darbinieku aizplūšanu uz citām iestādēm un aizpildītu vakances, piesaistot jaunus kvalificētus darbiniekus, nodrošinot tiem darba produktivitātei atbilstošu darba samaksu.Specifiskais atbalsta mērķis 12.1.1. “Uzlabot Kohēzijas politikas fondu plānošanu, ieviešanu, uzraudzību, kontroli, revīziju un atbalstīt e-kohēziju” (turpmāk – SAM 12.1.1.).Pamatojoties uz informācijas analīzi, kā arī izvērtējot iesniegto argumentāciju, papildu finansējums **SAM 12.1.1. piešķirts 2 086 473 EUR apmērā:**1. CFLA – piešķirts papildu finansējums 1 200 000 EUR apmērā. Atbilstoši sākotnējiem aprēķiniem, iesniedzot projektu iesniegumu, un esošajiem aprēķiniem, projektā piešķirtais finansējums nav pietiekams, lai nosegtu projektā atbalstāmās darbības projektu administrēšanas un uzraudzības funkcijas un nepieciešamos cilvēkresursus.2.Finanšu ministrijā kā vadošā iestāde (VI) – piešķirts papildu finansējums 886 473 EUR apmērā, lai nodrošinātu VI kvalitatīvu un efektīvu ES fondu darbības programmas „Izaugsme un nodarbinātība” vadības un atbalsta funkciju īstenošanu 2014.-2020. gada plānošanas periodā un Kohēzijas politikas fondu 2021.-2027. gada plānošanas perioda uzsākšanu.MK noteikumu projekta 7.1 punktā minētais papildu finansējums var tikt palielināts no kopējās finansējuma rezerves bez papildu grozījumu veikšanas MK noteikumos Nr. 562.Šāda prakse tika īstenota TP 1. kārtas īstenošanas laika posmā no 2015. gada līdz 2019. gadam.Finansējuma saņēmējs iesniedz argumentētu pamatojumu vadošajā iestādē par papildu finansējuma nepieciešamību. Ja papildus finansējums tiek atbalstīts vadošā iestāde par to informē finansējuma saņēmēju un sadarbības iestādi. Grozījumi TP projektā tiek veikti balstoties uz vadošās iestādes vēstuli, ar kuru tiek atbalstīts papildu finansējums. Atbilstoši precizējumi MK noteikumos Nr. 562 tiks veikti ar kārtējiem MK noteikumu grozījumiem. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  ES fondu vadībā iesaistītās valsts pārvaldes iestādes, sadarbības partneri, sociālie partneri, biedrības un nodibinājumi, kā arī Iepirkumu uzraudzības birojs un republikas pilsētu pašvaldības. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekta regulējums nemaina ES fondu vadībā iesaistīto institūciju un TP saņēmēju tiesības un pienākumus, kā arī veicamās darbības, tādējādi administratīvais slogs nemainās. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Atbilstības izmaksu monetārs novērtējums | MK noteikumu projekts šo jomu neskar. |
| 5. | Cita informācija | Nav  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| MK noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  MK noteikumu projekts attiecas tikai uz ES fondu vadībā iesaistītajām institūcijām, līdz ar to sabiedrības līdzdalība nav bijusi nepieciešama. |
| 2. | Sabiedrības līdzdalība projekta izstrādē | Sabiedrības līdzdalība MK noteikumu projekta izstrādē nebija nepieciešama. |
| 3. | Sabiedrības līdzdalības rezultāti | Sabiedrības līdzdalība MK noteikumu projekta izstrādē nebija nepieciešama. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Labklājības ministrija, Vides aizsardzības un reģionālās attīstības ministrija, Satiksmes ministrija, Ekonomikas ministrija, CFLA, Veselības ministrija, Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Jaunu institūciju izveide, esošu institūciju likvidācija vai reorganizācija nav paredzēta. MK noteikumu projekts neietekmē pārvaldes funkcijas un institucionālo struktūru. |
| 3. | Cita informācija | Nav. |

Finanšu ministrs J.Reirs

Zandbergs, 67 095 532

Edgars.Zandbergs@fm.gov.lv

1. Ministru kabineta 2015. gada 25. augusta noteikumi Nr. 485 “Noteikumi par darbības programmas “Izaugsme un nodarbinātība” 2.10. prioritārā virziena „Tehniskā palīdzība „Eiropas Sociālā fonda atbalsts Kohēzijas politikas fondu ieviešanai un vadībai””, 2.11. prioritārā virziena „Tehniskā palīdzība „Eiropas Reģionālās attīstības fonda atbalsts Kohēzijas politikas fondu ieviešanai un vadībai”” un 2.12. prioritārā virziena „Tehniskā palīdzība „Kohēzijas fonda atbalsts Kohēzijas politikas fondu ieviešanai un vadībai”” projektu iesniegumu atlases pirmo kārtu” [↑](#footnote-ref-1)
2. Ministru kabineta 2018. gada 4. septembra noteikumi Nr. 562 „Darbības programmas „Izaugsme un nodarbinātība” 2.10. prioritārā virziena „Tehniskā palīdzība „Eiropas Sociālā fonda atbalsts Kohēzijas politikas fondu ieviešanai un vadībai””, 2.11. prioritārā virziena „Tehniskā palīdzība „Eiropas Reģionālās attīstības fonda atbalsts Kohēzijas politikas fondu ieviešanai un vadībai”” un 2.12. prioritārā virziena „Tehniskā palīdzība „Kohēzijas fonda atbalsts Kohēzijas politikas fondu ieviešanai un vadībai”” projektu iesniegumu atlases otrās kārtas noteikumi” (turpmāk – MK noteikumi) [↑](#footnote-ref-2)